ธปท.ยันไม่แก้เกณฑ์ดูแลสินเชื่อรายใหญ่
ธปท.ชี้เกณฑ์กำกับดูแลสินเชื่อรายใหญ่ให้ปล่อยกู้ได้ไม่เกิน 25% ของเงินกองทุน ไม่เป็นอุปสรรคในการปล่อยกู้ของระบบธนาคารพาณิชย์
14 ม.ค. 2556

ธปท.ชี้เกณฑ์กำกับดูแลสินเชื่อรายใหญ่ให้ปล่อยกู้ได้ไม่เกิน 25% ของเงินกองทุน ไม่เป็นอุปสรรคในการปล่อยกู้ของระบบธนาคารพาณิชย์
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า เกณฑ์การปล่อยกู้สินเชื่อรายใหญ่ ที่ธปท.กำหนดให้ธนาคารปล่อยกู้ต่อราย ซึ่งรวมถึงบริษัทลูกและบริษัทในเครือไม่เกิน 25%ของเงินกองทุนนั้น ไม่ถือว่าเป็นอุปสรรคในการปล่อยกู้ของธนาคารที่จะให้วงเงินสูงๆกับธุรกิจรายใหญ่ที่จะขยายออกไปในต่างประเทศ จึงไม่จำเป็นต้องแก้ไขเกณฑ์ดังกล่าว 
เพราะเกณฑ์นี้ถือเป็นเรื่องสำคัญที่ธนาคารต้องตระหนักว่า การปล่อยกู้ไม่ควรทุ้มไปที่รายใดรายหนึ่ง ให้ความเสี่ยงกระจุกมากเกินไป เพราะการปล่อยกู้มนสัดส่วน 25% ของเงินกองทุน ซึ่งคิดเป็น 1 ใน 4 ก็ถือว่าสูงแล้ว ธนาคารอย่าไปเร่งทำให้สินเชื่อโตจากรายใดรายหนึ่งมากไปมันเสี่ยงเหมือนช่วงวิกฤติปี 2540  
“ผมเชื่อว่าหลักเกณฑ์ในเรื่องนี้ แบงก์เองรู้ดีว่าเป็นเรื่องสำคัญที่ต้องช่วยกันดูแล เพราะเวลาจะเกิดปัญหาจริงๆเราไม่รู้ล่วงหน้า ควรช่วยกันป้องกันไว้บ้าง ไม่จำเป็นไม่ควรให้เกินเกณฑ์ 25% แต่ถ้าเกินหรือจำเป็นจริงๆธุรกิจที่ปล่อยในเครือไม่ได้สัมพันธุ์กันโดยตรง ความเสี่ยงในการลป่อยกู้ไม่สูงมาก ธปท.ก็อาจจะพิจาณณาผ่อนผันให้ได้เป็นกรณี” นายประสารกล่าว